**FILMEK VÁGÁSA, HOZZÁVALÓ SEGÉDANYAG KÉSZÍTÉSE**

**(ELŐADÁS ÉS MŰHELYMUNKA)**

**(**Latin örökségünk képzés, 2018. március 1.)

Letöltés:

Firefox kiegészítő (about:addons) <https://addons.mozilla.org/hu/firefox/addon/video-downloadhelper/>



Bizonyos eseteben a downloadhelper által felajánlott kiegészítő programot is telepíteni kell.



Példa: <https://zanza.tv/tortenelem/az-okori-roma/romai-civilizacio-es-eletmod-pannonia>

Video vágása

Freemake Video Converter 4.0.4.5: <http://www.szoftverbazis.hu/szoftver/freemake_video_converter_4.0.4.5.html>

(Figyelem! A program kéretlen alkalmazást is telepít) 

Császárok klubja (részletek) <http://hdfilmek.com/film/lejatszas/137638/a-csaszarok-klubja-2002-online>

császárlista: 28’43-31’42

verseny-döntő: 55’15- 1h 01’36

ismételt verseny: 1h 23’43-1h 30’28

**Császárok klubja - császárlista**

téma: római császárok

időtartam 3 perc (az első percet el lehet hagyni)

szövegrészlet:

„Osztály, halljuk időrendben!

Tiberius, Caligula, Claudius, Nero, Galba, Otho, Vitellius, Vespasianus, Titus, Domitianus, Nerva, Traianus, Hadrianus, Antoninus Pius, Marcus Aurelius, Commodus, Pertinax

Köszönöm elég.”

feladatok:

1. Egészítsd ki a hiányos listát! Majd a filmrészlet alapján ellenőrizd!

Tiberius, …………………, Claudius, ……………….., Galba Otho, Vitellius, ………………….., Titus, Domitianus, Nerva Traianus, ………………….…, Antonius Pius, ……………………., Commodus, Pertinax

2. Rendezd számozással kronológiai sorrendbe az alábbi listát! Majd a filmrészlet alapján ellenőrizd!

…Antoninus Pius, …Caligula, …Claudius, …Commodus, …Domitianus, …Galba,

 …Hadrianus, …Marcus Aurelius, …Nero, …Nerva, …Otho, …Pertinax, …Tiberius,

…Titus, …Traianus, …Vespasianus, …Vitellius,

**Császárok klubja - verseny**

téma:Róma történelme

időtartam 6 perc (de lehet, készíteni egy olyan változatot, ahol csak a kérdések szerepelnek, akkor kb. 2 perc)

kérdések-válaszok:

* Melyik császár ígérte, hogy visszaad minden hatalmat a szenátusnak, hogy általuk még jobban megerősödjön? Augustus
* Ki állította fel Róma első zsoldos hadseregét? Caius Marius
* Melyik római dombon volt a hírhedt Tarpei szikla? Capitolium
* Ki volt a Georgica kötetek szerzője? Publius Vergilius Maro
* I. sz. 106-ban melyik hadjáratban játszott szerepet egy dunai híd? Traianus dáciai hódításában
* Melyik római császár jellemezte a görögöket a filozófia császáraiként? Marcus Aurelius
* Kik voltak az első császárok, akik már a kettészakadt birodalom felett uralkodtak? I. Valentinianus és Valens
* Melyik tábornok élvezte az arisztokrácia támogatását az i. e. 88-as népfelkelés során? Lucius Cornelius Sulla
* Hány közigazgatási régióra osztotta fel Augustus Rómát? 14
* Ki volt Hamilcar Barca? karthágói hadvezér, aki többek között a 249-es depranumi ütközetet is megnyerte. (Ez utóbbi téves állítás, nem ő volt ott a karthágói vezér.)

feladatok:

1. Válaszolj a kérdésekre (esetleg, lehet segédeszközt használni)!

2. Készíts vetélkedőhöz tíz kérdést, majd vetélkedjetek párban, úgy, hogy mindenki a másik kérdésére válaszoljon!

**Császárok klubja – megismételt verseny**

téma: római történelme

időtartam 6 perc (de lehet, készíteni egy olyan változatot, ahol csak a kérdések szerepelnek, akkor kb. 2 perc)

kérdések-válaszok:

Az első nyolc római császár közül ki az, aki hiányzik a felsorolásból? Claudius

Fordítsd le az alábbi szavakat: Alea iacta est. Mit jelentenek és milyen eseményhez kapcsolódóan hangzottak el? A kocka el van vetve. Caesar mondta ezt, amikor átlépte a Rubicont és legyőzte Pompeiust. (A válasz utolsó része téves)

Melyik évben verték meg a római sereget Trasimeno tavánál? I. e. 217

Ki volt a nyugati birodalom legutolsó császára? , Romulus Augustulus

……………………………………………………………………….? Egy kőhídon.

……………………………………………………………………….? Lex Papiria (?)

……………………………………………………………………….? A pretoriánusok.

……………………………………………………………………….? Marcus Aurelius

……………………………………………………………………….? II. Theodosius

……………………………………………………………………….? Comitia tributa

……………………………………………………………………….? Hadrianus rotundája

Mely törzsek rohanták le Rómát i. e. 102-ben? Teutonok és a kimberek.

Mi volt Caracalla legnagyobb konstitúciós reformja? A birodalom minden szabad férfijának állampolgárságot ajánlott.

Ki volt Sutruk-Nahhunte? Ansan és Szuza királya, Elam földjének helytartója.

feladatok:

1. Tegyél föl kérdést a válaszokra (esetleg, lehet segédeszközt használni)!

2. Készíts vetélkedőhöz tíz kérdést, majd vetélkedjetek párban, úgy, hogy mindenki a másik kérdésére válaszoljon!